94/659/EY: Komission päätös, tehty 30 päivänä syyskuuta 1994, neuvoston direktiivissä 90/675/ETY säädettyyn eläinlääkärintarkastuksia koskevaan järjestelmään siirtymisen helpottamiseksi tarvittavista uusista siirtymätoimenpiteistä tehdyn päätöksen 92/571/ETY muuttamisesta neljännen kerran



Virallinen lehti nro L 256 , 04/10/1994 s. 0030 - 0030

Suomenk. erityispainos Alue 3 Nide 61 s. 0099

Ruotsink. erityispainos Alue 3 Nide 61 s. 0099



KOMISSION PÄÄTÖS, tehty 30 päivänä syyskuuta 1994, neuvoston direktiivissä 90/675/ETY säädettyyn eläinlääkärintarkastuksia koskevaan järjestelmään siirtymisen helpottamiseksi tarvittavista uusista siirtymätoimenpiteistä tehdyn päätöksen 92/571/ETY muuttamisesta neljännen kerran (94/659/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkärintarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 30 artiklan, sekä katsoo, että direktiivissä 90/675/ETY säädetään uuden kolmansista maista yhteisöön tuotavien tuotteiden eläinlääkärin-tarkastuksia koskevan järjestelmän soveltamisesta, komissio on päätöksillään 92/399/ETY(3) ja 92/571/ETY(4), sellaisina kuin ne ovat viimeksi muutettuina päätöksellä 94/186/ETY(5), toteuttanut tiettyjä siirtymätoimenpiteitä direktiivissä 90/675/ETY säädettyyn eläinlääkärin-tarkastuksia koskevaan uuteen järjestelmään siirtymisen helpottamiseksi; näiden toimenpiteiden voimassaolo päättyy 30 päivänä syyskuuta 1994, olisi toteutettava uusia siirtymätoimenpiteitä direktiivissä 90/675/ETY käyttöön otetun järjestelmän asteittaisen täytäntöönpanon helpottamiseksi, yhdenmukaistetuille tuotteille olisi tehtävä kaikki tarkastukset yhteisön ulkoiselle rajalle perustetuilla rajatarkastusasemilla, saadun kokemuksen perusteella olisi tarpeen eritellä paikka, jossa laivalla tai lentoteitse kuljetettujen tuotteiden tunnistustarkastukset ja fyysiset tarkastukset olisi tehtävä, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan direktiivi 92/571/ETY seuraavasti: 1. Korvataan 1 artikla seuraavasti: "1 artikla Direktiivin 90/675/ETY 8 artiklan säännöksiä sovelletaan tuotteisiin, joista on tehty yhteisön päätöksiä seuraavien asiakirjojen laatimiseksi: - luettelo hyväksytyistä kolmansista maista, - luettelo hyväksytyistä laitoksista (eläinten terveys ja kansanterveys) ja - todistusmalli (eläinten terveys ja kansanterveys)." 2. Lisätään 3 artiklaan seuraava kohta: "Päätöksen 90/675/ETY 8 artiklan 4 kohdassa tarkoitetuissa tapauksissa tunnistustarkastukset ja fyysiset tarkastukset tehdään alustavasti valitulla määräpaikan rajatarkastusasemalla, jos tuotteita ei ole purettutai niitä ei ole jälleenlaivattu ilma-aluksesta tai laivasta toiseen saapumispaikkana olevan lentokentän tai sataman tullivyöhykkeellä alustavasti valitun määräpaikan rajatarkastusasemalle kuljetusta varten." 3. Korvataan 8 artiklan päivämäärä "30 päivänä syyskuuta 1994" päivämäärällä "28 päivänä helmikuuta 1995". 4. Poistetaan liite. 2 artikla Tämä päätös on osoitettu kaikille jäsenvaltioille. Tehty Brysselissä 30 päivänä syyskuuta 1994. Komission puolesta René STEICHEN Komission jäsen (1) EYVL N:o L 373, 31.12.1990, s. 1 (2) EYVL N:o L 62, 15.3.1993, s. 49 (3) EYVL N:o L 221, 6.8.1992, s. 54 (4) EYVL N:o L 367, 16.12.1992, s. 36 (5) EYVL N:o L 87, 31.3.1994, s. 98